cyanic-selkie/wikianc huggingface dataset:
সাবিত্রী উপনিষদ
বিষয়বস্তু
চাঁদ - যখন সে উদ্ভাসিত হয়, নক্ষত্রমণ্ডলী - সে জ্বালানী ও অভিব্যক্তি হিসাবে উদ্ভাসিত হয়, তারা সর্বদা একসাথে থাকে, পরস্পর নির্ভরশীল এবং তাদের মৈথুন (মিলন) উৎপন্ন উৎস। মন - সে যেখানে আছে, কথা - সে যথাক্রমে সাবিত্র ও সাবিত্রী হিসাবে, তারা সর্বদা একসাথে থাকে, পরস্পর নির্ভরশীল এবং তাদের মৈথুন (মিলন) উৎপন্ন উৎস, পাঠ্য বলে। পুরুষ - যেখানে সে আছে, নারী - সে যথাক্রমে সাবিত্র ও সাবিত্রী হিসাবে, তারা সর্বদা একসাথে থাকে, পরস্পর নির্ভরশীল এবং তাদের মৈথুন (সঙ্গম) উৎপন্ন উৎস, সাবিত্রী উপনিষদ বলে।
পাঠ্যের ১০-১২ শ্লোকগুলি গায়ত্রী মন্ত্রের সাথে জোড়াকে সংযুক্ত করে। উপরোক্ত পুরুষ-মহিলা সম্পর্কের মধ্যে প্রথম তিনটি, উপনিষদ বলে, ভূর (পৃথিবী) অংশ, মধ্যবর্তী তিনটি ভূবর (মধ্য অঞ্চল, বায়ুমণ্ডল) এবং শেষ তিনটি হল স্বর (আকাশীয় স্থান)৷ তারা একসাথে অভূতপূর্ব জগত তৈরি করে, তারা এক, কারণ আত্মা ও ব্রহ্ম অভিন্ন। এটি সাবিত্রী-বিদ্যা, পাঠ্যের ১৩ নম্বর শ্লোকে বলা হয়েছে।
ধ্যান করার জন্য দুটি মন্ত্র আছে, যাকে বলা হয় বল (আক্ষরিকভাবে, শক্তিশালী) এবং অতি-বল (খুব শক্তিশালী), পাঠ্যটি দাবি করে। উক্ত মন্ত্রগুলি  ঋষিদের দ্বারা কল্পনা করা হয়েছিল, পাঠ্যটি দাবি করে, তাদের কাব্যিক ছন্দ হল গায়ত্রী, এবং সেগুলি ওঁ এর "অ", "উ" ও "ম" নিয়ে গঠিত। "অ-উ-ম" হল মন্ত্রের যথাক্রমে বীজ, শক্তি ও কিলক। পাঠ্যটি যোগ করে যে ওঁ মন্ত্রের সূক্ষ্ম অংশে ক্লাম, ক্লিম, ক্লুম, ক্লাইম, ক্লাউম এবং ক্লাহ সহ দেবী সাবিত্রীর ছয়টি অঙ্গ রয়েছে। দেবীকে অবশ্যই ধ্যান করতে হবে, কারণ তিনি মানব অস্তিত্বের চারটি লক্ষ্যকে অনুপ্রাণিত করেন এবং প্রদান করেন, উপনিষদ বলে যেগুলি হল ধর্ম, অর্থ, কাম ও মোক্ষ। সাবিত্রী-বিদ্যার উপর ধ্যান করা একজনকে সাবিত্রীর সাথে সহবাস করতে সাহায্য করে, আনন্দের অবস্থা, পাঠটি দাবি করে।
ফায়াদ আলম
ফায়াদ আলম (জন্ম: ৮ অক্টোবর, ১৯৮৫) হলেন একজন পাকিস্তানি প্রথম শ্রেনীর ক্রিকেটার। তিনি প্রাথমিকভাবে একজন বাম হাতি ব্যাটসম্যান কিন্তু বল করেন বাহাতি স্লো অর্থডক্স। তার পিতা তারিক ছিলেন পাকিস্তানের দীর্ঘ দিন ধরে অংশ নেয়া প্রথম শ্রেণীর ক্রিকেটার।
খেলোয়াড়ী জীবন
মাত্র ১৭ বছর বয়সে তার প্রথম শ্রেণীর ক্রিকেটে আত্মপ্রকাশ ঘটে। ফাহাদ পাকিস্তান কাস্টমস ও করাচি দলের হয়ে প্রথম শ্রেনীর ক্রিকেট খেলে থাকেন। তিনি অনূর্ধ্ব-১৯ বিশ্বকাপে খেলার জন্য নির্বাচন হন যেটিতে পাকিস্তান জয় লাভ করেছিল।
ব্যক্তিগত জীবন
ফাহাদ আলম ২০১১ সালের নভেম্বরে বিবাহ বন্ধনে আবদ্ধ হন।
গগনশিরীষ
গগনশিরীষ (বৈজ্ঞানিক নাম: Albizia richardiana, স্থানীয় নাম :- চাম্পল, সুন্দর-কড়ই) Fabaceae পরিবারের Albizia গণের সরলাকৃতির দীর্ঘকায় বৃক্ষ বিশেষ। বাংলাদেশের অনেক অঞ্চলে এ গাছকে রোডচাম্বল নামেও ডাকা হয়। প্রায় দেড়শ' বছর আগে মাদাগাস্কা থেকে এই গাছ কলকাতা বোটানিক্যাল গার্ডেন হয়ে বাংলাদেশে এসেছে।
ফুল
এই গাছে বর্ষার শেষের দিকে ফুল ফোটে। ফুলের রং সাদা হয় ও দেখতে ছোট আকারের।
ফল
ফল চ্যাপ্টা, হালকা বাদামি ও পাতলা হয়। এগুলো বাতাসে ভেসে অনেক দূর চলে যেতে পারে।
ব্ল্যাক অপারেশন
থাম্ব|200x200পিক্সেল|এই ইউএস ডগলাস এ-২৬ সি ইনভ্যাডার বিমানকে কিউবায় সামরিক আক্রমণের নকল কিউবান এয়ার ফোর্স রং এ রং করা হয়েছিল যা ১৯৬১ সালের এপ্রিলে সিআইএ দ্বারা আর্থিকভাবে সাহায্যপ্রাপ্ত [[আধাসামরিক|প্যারামিলিটারি দল ব্রিগেড ২৫০৬ দ্বারা সংঘটিত হয়েছিল।]] ব্ল্যাক অপারেশন (black operation বা black ops) দ্বারা সরকার, সরকারী সংস্থা বা কোন সামরিক সংস্থার গুপ্ত অপারেশনকে বোঝানো হয়। এক্ষেত্রে কোন বেসরকারী কোম্পানি বা গ্রুপের (private) কার্যক্রমও অন্তর্ভুক্ত। ব্ল্যাক অপারেশন এর মূল বৈশিষ্ট্য হচ্ছে এটি গোপন এবং যে সংস্থাটি এই অপারেশনটি পরিচালনা করছে তার উপর এটি আরোপযোগ্য নয় (এই কাজ বা এর দায় সংস্থাটির উপর আরোপ করা যায় না, বা সংস্থাটি এটি অস্বীকার করে)। ব্ল্যাক অপারেশন এবং নিছক গুপ্ত অপারেশনের মধ্যে প্রধান পার্থক্য হচ্ছে ব্ল্যাক অপারেশনে উল্লেখযোগ্য মাত্রার প্রতারণা জড়িত থাকে, যাতে এর পেছনে কে আছে তা লুকালো যায় বা অন্য কোন অস্তিত্ব বা সংস্থা এর জন্য দায়ী বলে দৃষ্টিগোচর করা যায় (ফলস ফ্ল্যাগ অপারেশন)।
এরকম একটি একক কার্যকে ব্ল্যাক ব্যাগ অপারেশনও বলা হয়। এই শব্দটি দ্বারা প্রাথমিকভাবে গুপ্ত বা চোরাগোপ্তাভাবে কোন স্থানে প্রবেশ করে মানব বুদ্ধিমত্তা অপারেশনের জন্য তথ্য সংগ্রহ করাকে বোঝানো হয়। এফবিআই, সিআইএ, মোসাদ, এমআই৬, কোমানফ (COMANF), ডিজিএফআই, র, এমএসএস (MSS), কেজিবি এবং অন্যান্য জাতির ইন্টেলিজেন্স সারভিসসমূহ দ্বারা এরকম অপারেশন সংগঠিত হয়েছে বলে জানা যায়।
রোগীভিত্তিক পরীক্ষণ
থাম্ব|ভারতে ক্লিনিকাল ট্রায়ালস রোগীভিত্তিক পরীক্ষণ (Clinical trial) বলতে এক ধরনের সুপরিকল্পিত পরীক্ষামূলক, রোগীভিত্তিক ও অনুসন্ধানমূলক গবেষণা কর্মকাণ্ডকে বোঝায় যেখানে একাধিক রোগী বা ব্যক্তির দলের উপরে কোনও নির্দিষ্ট ঔষধ, টিকা, বা অন্য কোনও ধরনের চিকিৎসা (যেমন শল্যচিকিৎসা, বিকিরণ চিকিৎসা, কোষীয় চিকিৎসা, জৈবিক চিকিৎসা, আচরণীয় চিকিৎসা, ইত্যাদি) প্রয়োগ করা হয় এবং রোগীদের স্বাস্থ্যের উপর এর ফলাফল নৈর্ব্যক্তিক তথ্য-উপাত্ত আকারে সংগ্রহ করে সেই ঔষধ, টিকা বা চিকিৎসা পদ্ধতির কার্যকারিতা (নিরাময় ক্ষমতা) ও নিরাপত্তার পরিসংখ্যানিক বিশ্লেষণভিত্তিক বিজ্ঞানসিদ্ধ মূল্যায়ন করা হয়।
সাধারণত রোগীভিত্তিক পরীক্ষণ খুবই কঠোর প্রণালীতে পরিকল্পিতভাবে নকশা করা হয় এবং এর আদর্শ রূপটি একটি দ্বৈত-অন্ধ দৈবকৃত নিয়ন্ত্রিত পরীক্ষণ; এই ক্ষেত্রে পরীক্ষাধীন ঔষধ বা চিকিৎসাপদ্ধতিটিকে একটি অংশগ্রহণকারী রোগীর বা ব্যক্তির দলের উপরে প্রয়োগ করা হয় ও একই বয়স, লিঙ্গ, রোগাবস্থাবিশিষ্ট অপর একটি দলকে বিদ্যমান আদর্শ চিকিৎসা বা সান্ত্বনামূলক ঔষধ দেওয়া হয় এবং এই দুইয়ের ফলাফলের মধ্যে তুলনা করা হয়। আদর্শ পরীক্ষণে চিকিৎসক ও রোগী কেউই জানেন না কোন্‌ দলে কোন্‌ রোগী বা অংশগ্রহণকারী আছেন; তাই একে দ্বৈত-অন্ধ পরীক্ষা বলে, এবং এটিই সবচেয়ে নির্ভরযোগ্য পন্থা। রোগীভিত্তিক পরীক্ষণে সীমিতসংখ্যক নমুনা রোগীর উপর গবেষণা চালানো হয়, কিন্তু এর লক্ষ্য ভবিষ্যতে সমস্ত রোগীর উপরে নির্ভরযোগ্যভাবে কোনও চিকিৎসা প্রয়োগ করা যাবে কি না, তা নির্ধারণ করা। যেহেতু বহু মানুষের উপরে পরীক্ষা চালানো হয়, সেহেতু গবেষণাবিধি শতভাগ মান্যকরণ নিশ্চিত করা অসম্ভব; গবেষক বিজ্ঞানীদেরকে এ ব্যাপারটিকে গণনায় ধরেই পরীক্ষণ পরিকল্পনা ও ফলাফল হিসেবে প্রাপ্ত উপাত্তের বিশ্লেষণ করতে হয়।
রোগীভিত্তিক পরীক্ষণ একটিমাত্র রোগীর উপরে করা হয় না, বরং বহুসংখ্যক রোগীর একটি প্রতিনিধিত্বমূলক নমুনা জনসমষ্টির উপরে প্রযুক্ত হয়। রোগীভিত্তিক পরীক্ষণ এক ধরনের হস্তক্ষেপমূলক ও পরীক্ষামূলক গবেষণা, পর্যবেক্ষণমূলক নয়, কেননা এখানে রোগীদেরকে পরোক্ষভাবে পর্যবেক্ষণের বদলে সরাসরি তাদের দেহে কোনও নতুন ঔষধ বা চিকিৎসা প্রয়োগ করা হয়। এটি এক ধরনের অনুদৈর্ঘ্য গবেষণা, অনুপ্রস্থ নয়, কেননা এখানে একই ধরনের ব্যক্তির দলের কিছু বৈশিষ্ট্য সময়ের সাপেক্ষে আগে ও পরে পরিমাপ করা হয়। এটি একটি ভবিষ্যৎ-সাপেক্ষ গবেষণা, অতীত-সাপেক্ষ গবেষণা নয়; কারণ এখানে অপরিকল্পিতভাবে অতীতে সংগৃহীত তথ্যের বা নথির সাথে ইতিমধ্যে সংঘটিত চিকিৎসা ফলাফল অধ্যয়ন করা হয় না, বরং এটিতে পরিকল্পিতভাবে চিকিৎসা প্রয়োগের পরে রোগীকে অনুসরণ করে প্রাপ্ত ভবিষ্যতের ফলাফল অধ্যয়ন করা হয়। এটি একটি বিশ্লেষণমূলক গবেষণা, বিবরণমূলক নয়, কারণ এখানে দুই বা তার বেশি রোগীর দল থেকে প্রাপ্ত ফলাফল তুলনা করা হয়।
সাধারণত রোগীভিত্তিক পরীক্ষণে অধীত ঔষধগুলির মাত্র ১০%-কে অনুমোদন দেওয়া হয়।
রোগীভিত্তিক পরীক্ষণের দশাসমূহ
প্রাক-রোগীভিত্তিক গবেষণায় পরীক্ষাগারে কাচের নলে জীবন্ত দেহকলাতে কিংবা প্রাণীর উপরে ঔষধ প্রয়োগ করে সে বাপারে তথ্য সংগ্রহ করা হয়। এরপর রোগীভিত্তিক পরীক্ষণ ক্রমবর্ধমান কিছু দশায় সম্পাদন করা হয়। রোগীভিত্তিক পরীক্ষণকে চারটি (মতান্তরে পাঁচটি) দশায় ভাগ করা যায়।
শূন্যতম দশার পরীক্ষণ – এক্ষেত্রে ঔষধটি খুবই স্বল্প মাত্রায় স্বল্পসংখ্যক (১০ থেকে ১৫ জন) রোগী বা ব্যক্তির উপরে প্রয়োগ করে দেহের ঔষধের শোষণ, বিপাক, কার্যপ্রণালী (ঔষধসঞ্চরণবিজ্ঞান ও ঔষধক্রিয়াবিজ্ঞান) ও স্বাস্থ্যের উপরে এর প্রভাব পর্যবেক্ষণ করা হয়।
প্রথম দশার পরীক্ষণ – এক্ষেত্রে কোনও ঔষধের সবচেয়ে কমসংখ্যক বিরূপ পার্শ্বপ্রতিক্রিয়া সৃষ্টিকারী সর্বোচ্চ সহনীয় মাত্রা নির্ণয় করার চেষ্টা করা হয়। সাধারণত ১৫ থেকে ৩০ জন রোগীর উপরে ঔষধ প্রয়োগ করা হয়। প্রথমে কিছু রোগীর উপরে স্বল্পমাত্রায় প্রয়োগ করা হয়, এবং পরবর্তীতে পার্শ্বপ্রতিক্রিয়া গুরুতর রূপ ধারণ না করার আগ পর্যন্ত ধীরে ধীরে মাত্রার পরিমাণ বাড়ানো হয়। যদি পরীক্ষণ শেষে ঔষধটি যথেষ্ট নিরাপদ বলে প্রমাণিত হয়, তাহলে এটিকে দ্বিতীয় দশার পরীক্ষণের জন্য প্রার্থী হিসেবে নির্বাচন করা হয়।
দ্বিতীয় দশার পরীক্ষণ – এর আরেক নাম পরীক্ষামূলক কার্যকারিতা গবেষণা। এক্ষেত্রে প্রথম দশার তুলনায় অপেক্ষাকৃত বেশীসংখ্যক স্বেচ্ছাসেবকদের দেহে ঔষধ বা টিকার কার্যকারিতা নিবিড়ভাবে পর্যবেক্ষণ করা হয়। টিকার ক্ষেত্রে অনাক্রম্যতা-উৎপাদনী ক্ষমতার উপর জোর দেওয়া হয়, অন্যদিকে ঔষধের ক্ষেত্রে এর নিরাময় ক্ষমতার উপরে জোর দেওয়া হয়। তবে এই দশায় রোগের বিদ্যমান চিকিৎসায় ব্যবহৃত ঔষধের সাথে তুলনা করা হয় না। এছাড়া এই দশাতে ঔষধের নিরাপত্তার উপরে আরও পরীক্ষা চালানো হয়। যদি ঔষধটি কার্যকর বলে প্রমাণিত হয়, তাহলে এটিকে তৃতীয় দশার পরীক্ষণের জন্য নির্বাচিত করা হয়।
তৃতীয় দশার পরীক্ষণ – বিস্তৃত রোগীভিত্তিক পরীক্ষণ। এই দশাটিতে কার্যকারিতা ও নিরাপত্তার পূর্ণাঙ্গ মূল্যায়ন করা হয় এবং নতুন ঔষধ ও বিদ্যমান চিকিৎসা-সেবাতে ব্যবহৃত আদর্শ ঔষধের মধ্যে তুলনা করা হয়। সাধারণত বৃহৎ সংখ্যক (শতাধিক) রোগীর উপরে এটি পরিচালনা করা হয়। অংশগ্রহণকারীদেরকে দ্বৈত-অন্ধ পদ্ধতিতে দৈবভাবে অধীত দল ও নিয়ন্ত্রক দলের মধ্যে ভাগ করে দেওয়া হয়। নিয়ন্ত্রক দলটি বিদ্যমান আদর্শ ঔষধ গ্রহণ করে। তৃতীয় দশাশেষে নতুন ঔষধটি অধিকতর নিরাপদ ও কার্যকর প্রমাণিত হলে সাধারণত নিয়ন্ত্রক কর্তৃপক্ষ সাধারণ রোগীদের উপরে ঔষধটির ব্যবহার অনুমোদন করে।
চতুর্থ দশার পরীক্ষণ – বিপণনোত্তর রোগীভিত্তিক পরীক্ষণ। নিয়ন্ত্রক কর্তৃপক্ষ ঔষধ বা টিকা নিবন্ধন করতে অনুমোদন দিলে এবং এর গণউৎপাদন ও বিপণন শুরু হলে বিপুল সংখ্যক (বহু হাজার) ব্যক্তির উপরে এই পরীক্ষণটি সম্পাদন করা হয়। এর সাধারণ লক্ষ্য হল বাস্তব জীবনে ঔষধ ব্যবহারের কারণে সৃষ্ট বিরল স্বল্পমেয়াদী বা দীর্ঘমেয়াদী বিরূপ প্রতিক্রিয়াগুলি প্রাক্কলন করা। সম্ভাব্য নতুন কোনও উপকারিতা বা কার্যকারিতা কিংবা ভিন্ন আরেকটি চিকিৎসার সাথে একত্রে ব্যবহারের সম্ভাব্য উপকারিতা, ইত্যাদি ব্যাপারগুলি আবিষ্কার করাও সম্ভব হতে পারে।
পরিভাষা (বাংলা থেকে ইংরেজি; বাংলা বর্ণানুক্রমে)
• অতীত-সাপেক্ষ গবেষণা - retrospective study
• অনাক্রম্যতা-উৎপাদনী ক্ষমতা - immunogenicity
• অনুদৈর্ঘ্য গবেষণা - longitudinal study
• আচরণীয় চিকিৎসা - behavorial therapy
• আদর্শ চিকিৎসা - standard treatment
• আর্থিক পৃষ্ঠপোষকতা - financial sponsorship
• উপকারিতা - benefit
• উপকারিতা বনাম ঝুঁকির অনুপাত  - risk-benefit ratio
• ঔষধ - medicine
• ঔষধ নির্মাতা প্রতিষ্ঠান - pharmaceutical company
• কঠোর প্রণালীতে - rigourously
• কাচের পরীক্ষা নলে - in vitro, in test tube
• কার্যকারিতা - efficacy
• কার্যপ্রণালী (ঔষধের) - mechanism
• কোষীয় চিকিৎসা - cellular therapy
• গণউৎপাদন - mass production
• গবেষণা কর্মকাণ্ড - research activity
• গবেষণা প্রতিষ্ঠান - research institute
• গবেষণাবিধি - study protocol
• চিকিৎসা-যন্ত্র নির্মাতা প্রতিষ্ঠান - medical device manufacturer
• জীবন্ত দেহকলা - live tissue
• জৈবপ্রযুক্তি প্রতিষ্ঠান - biotechnology company
• জৈবিক চিকিৎসা - biomedicine
• দশা - phase
• দীর্ঘমেয়াদী - long-term
• দ্বৈত-অন্ধ দৈবকৃত নিয়ন্ত্রিত পরীক্ষণ - double-blinded randomized controlled trial
• দ্বৈত-অন্ধ পরীক্ষণ - double-blinded study / trial
• নকশা করা  - design
• নমুনা - sample
• নমুনা জনসমষ্টি - sample population
• নিবন্ধন - registration
• নিয়ন্ত্রক কর্তৃপক্ষ - regulatory authority
• নিয়ন্ত্রক দল - control group
• নিরাপত্তা - safety
• নিরাপদ - safe
• নিরাময় ক্ষমতা - therapeutic ability
• নৈর্ব্যক্তিক তথ্য-উপাত্ত  - objective data
• পরিকল্পিতভাবে - in a planned way
• পরিসংখ্যানিক বিশ্লেষণ - statistical analysis
• পরীক্ষাগার - laboratory
• পরীক্ষামূলক - experimental
• পরীক্ষামূলক কার্যকারিতা গবেষণা - experimental efficacy study
• পরীক্ষামূলক গবেষণা - experimental study
• প্রভাব (ঔষধের) - effect
• প্রাক-রোগীভিত্তিক গবেষণা - pre-clinical research
• প্রাক্কলন - estimate
• প্রার্থী - candidate
• বিজ্ঞানসিদ্ধ - scientifically valid
• বিদ্যমান চিকিৎসাসেবায় ব্যবহৃত আদর্শ ঔষধ - standard-of-care medicine
• বিপণন - marketing
• বিপণনোত্তর রোগীভিত্তিক পরীক্ষণ - post-marketing clinical trial
• বিবরণমূলক গবেষণা - descriptive study
• বিরল - rare
• বিরূপ পার্শ্বপ্রতিক্রিয়া - adverse side-effect
• বিরূপ প্রতিক্রিয়া - adverse reaction
• বিশ্লেষণমূলক গবেষণা - analytical study
• বিস্তৃত রোগীভিত্তিক পরীক্ষণ - extensive clinical trial
• ভবিষ্যৎ-সাপেক্ষ গবেষণা - prospective study
• ভূতাপেক্ষ গবেষণা - retrospective study
• মাত্রা (ঔষধের) - dose
• মূল্যায়ন - evaluation
• রোগাবস্থা  - medical condition
• রোগী  - patient
• রোগীভিত্তিক - clinical
• শল্যচিকিৎসা - surgical treatment
• শূন্যতম দশা - phase 0
• সর্বোচ্চ সহনীয় মাত্রা - maximally tolerated dose (MTD)
• সুপরিকল্পিত - planned
• স্বাস্থ্য কর্তৃপক্ষ - health authority
• স্বাস্থ্যের উপর ফলাফল - health outcome
• হস্তক্ষেপমূলক গবেষণা - interventional study
অনিতা কুমারী যাদব
অনিতা কুমারী যাদব (নেপালি: अनिता कुमारी यादव) একজন নেপালি রাজনীতিবিদ। তিনি নেপালের কমিউনিস্ট পার্টি (ইউনিফাইড মার্কসবাদী-লেনিনবাদী) থেকে মধেশী প্রদেশের প্রাদেশিক পরিষদের সদস্য নির্বাচিত হয়েছিলেন। কুমারী লক্ষ্মীনিয়া গ্রামীণ পৌরসভার বাসিন্দা।
ঢালচর ইউনিয়ন
ঢালচর বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন। এটি মেঘনা নদীর মোহনায় অবস্থিত সর্বশেষ দ্বীপ যেখানে মানুষের বসতি রয়েছে।
আয়তন ও অবস্থান
ঢালচর ইউনিয়নের আয়তন ৫,১৮২ একর। এটি চরফ্যাশন উপজেলার সর্ব-দক্ষিণের ইউনিয়ন। এটি একটি দ্বীপ যার তিন পাশে মেঘনা নদী এবং এক পাশে বঙ্গোপসাগর। ঢালচরের দক্ষিণে বঙ্গোপসাগর, পশ্চিম-উত্তরে চর কুকরী মুকরী, পূর্বে নতুন ঢালচর।
প্রশাসনিক কাঠামো
ঢালচর ইউনিয়ন চরফ্যাশন উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম দক্ষিণ আইচা থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী ঢালচর ইউনিয়নের মোট জনসংখ্যা ৭,৪৩৬ জন। এর মধ্যে পুরুষ ৩,৯১৫ জন এবং মহিলা ৩,৫২১ জন। মোট পরিবার ১,৪৩৮টি।
শিক্ষা
২০১১ সালের আদমশুমারি অনুযায়ী ঢালচর ইউনিয়নের সাক্ষরতার হার ৪৪.৮%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি সরকারি প্রাথমিক বিদ্যালয় রয়েছে।
অর্থনীতি
ঢালচর ইউনিয়নের লোকদের প্রধান পেশাগুলোর মধ্যে রয়েছে মৎস্য শিকার, কৃষি ও পশু পালন। এ ইউনিয়ন থেকে শুটকি মাছ এবং ইলিশ সহ অন্যান্য মাছ রপ্তানি হয়। ভোলা জেলা থেকে ঢাকা সহ সারা বাংলাদেশে যে ইলিশ মাছ রপ্তানি করা হয় তার এক তৃতীয়াংশ আসে ঢালচর মাছের আড়ৎ থেকে।
সমস্যা
গত ২০ বছর ধরে দ্বীপটির পূর্ব দিক থেকে ভেঙ্গে যাচ্ছে। আয়তন দিনদিন কমে যাচ্ছে, হুমকির মুখে পর্যটন ও বসতি।
দিনাজপুর (দ্ব্যর্থতা নিরসন)
দিনাজপুর বলতে নিম্নোক্ত বিষয়গুলো বোঝানো হতে পারে-
ভারানপিডে
ভারানপিডে হল একটি পরিবার যা মনিটর টিকটিকির মতো প্রাণী। সাধারণত, এগুলিকে সিনাপসিড হিসাবে বিবেচনা করা হয় যা অন্ত কার্বোনিফেরাসের আর্কিওথাইরিস-সদৃশ সিনাপসিড থেকে উদ্ভূত হয়েছিল। যাইহোক, সাম্প্রতিক কিছু গবেষণায় তারা ডায়াপসিড সরীসৃপদের শ্রেণীবিন্যাসগতভাবে কাছাকাছি বলে উদ্ধার করেছে।
আয়শে হাতুন
আয়শে হাতুন বা আয়শে কাদিন হলো উসমানীয় সুলতানদের একজন কন্যা অর্থাৎ শাহজাদী এবং কয়েকজন স্ত্রীর নাম:
ইউসূফ মোহাম্মদ ইসমাঈল বারী-বারী
ইউসূফ মোহাম্মদ ইসমাঈল বারি-বারি (Yuusuf Maxamed Ismaaciil Baribari; মৃত্যু ২৭ মার্চ ২০১৫) ছিলেন একজনসোমালীয় রাজনীতিবিদ এবং কূটনৈতিকবিদ। ২০০৭ সালে তিনি কূটনৈতিক কার্যক্রমে যোগ দেয়।মৃত্যুর আগ পর্যন্ত তিনি সুইজারল্যান্ডের রাষ্ট্রদূত ছিলেন। ৪ এপ্রিল ২০০৮ থেকে তিনি জাতিসংঘের পার্লামেন্ট প্রতিনিধি ছিলেন।তার এক স্ত্রী এবং এক সন্তান ছিল। ২০১৫ সালে ২৭ মার্চ আল শিহাব জঙ্গীর মাক্কা আল মুকারমা  হোটেলে গুলির স্বীকার হন।এরপরে তিনি চিকিৎসাধীন অবস্থায়  হাসপাতালে মারা যান।
হেব্রাইডস দ্বীপপুঞ্জ
স্কটল্যান্ডএর উত্তর-পশ্চিম উপকূল বরাবর আটলান্টিক মহাসাগরে়র বুকে অবস্থিত হেব্রিডিস বা হেব্রাইড দ্বীপপুঞ্জ। বৈচিত্র্যময় সংস্কৃতিবিশিষ্ট জনজীবন, ততোধিক বিচিত্র জীবজগত নিয়ে গড়ে ওঠা এই দ্বীপপুঞ্জ পর্যটনের এক আকর্ষণীয় স্থান। অবস্থান অনুসারে হেব্রিডিসকে দুই ভাগে ভাগ করা যায়, অন্তঃস্থ হেব্রিডিস যেটি মূল স্কটল্যান্ড ভূখণ্ডের সাথে সংযুক্ত, এবং বহিঃস্থ হেব্রিডিস যেটি স্কটল্যান্ড ভূখণ্ডের বাইরে।
তথ্যসূত্র
https://web.archive.org/web/20050106032443/http://www.virtualhebrides.com/history/
জনসংখ্যায় পাকিস্তানের শহরগুলির তালিকা
ডান|থাম্ব|500x500পিক্সেল| 2017 সালের আদমশুমারির অস্থায়ী ফলাফল অনুসারে 300,000-এর বেশি জনসংখ্যা সহ পাকিস্তানের সমস্ত শহর দেখানো মানচিত্র এটি পাকিস্তানের 2017 সালের আদমশুমারি অনুসারে ১০০টি সর্বাধিক জনবহুল শহরের একটি ক্রমতালিকা। এই তালিকায়, শহরের জনসংখ্যা বলতে শুধুমাত্র শহরের নির্দিষ্ট সীমা এবং যেকোন সংলগ্ন সেনানিবাসের; যদি বিদ্যমান থাকে ( গুজরানওয়ালা এবং ওকারা বাদে), মধ্যে বসবাসকারী জনসংখ্যাকে বোঝাচ্ছে। পাকিস্তানের চারটি প্রদেশ, ইসলামাবাদ ক্যাপিটাল টেরিটরির জন্য পাকিস্তান পরিসংখ্যান ব্যুরো থেকে এবং আজাদ কাশ্মীরের অভ্যন্তরের শহরগুলির জন্য আজাদ জম্মু ও কাশ্মীর পরিকল্পনা ও উন্নয়ন বিভাগ (PND AJK) থেকে নীচের আদমশুমারির মোট তথ্যগুলি সংগৃহীত করা হয়েছে।
২০১৭ সালের আদমশুমারি অনুসারে, পাকিস্তানে দুটি মেগাসিটি, দশটি অযুত জনসংখ্যাবহুল শহর এবং ১০০টি শহর রয়েছে যাদের জনসংখ্যা ১০০,০০০ বা তার চেয়ে সামান্য বেশি। এই ১০০টি শহরের মধ্যে ৫৮টি দেশের সবচেয়ে জনবহুল প্রদেশ পাঞ্জাব এ, ২২টি সিন্ধুতে, ১১টি খাইবার পাখতুনখোয়ায়, ৬টি বেলুচিস্তানে, দুটি আজাদ কাশ্মীরে এবং একটি ইসলামাবাদ ক্যাপিটাল টেরিটরিতে অবস্থিত। গিলগিট-বালতিস্তানে ১০০,০০ এর বেশি লোকসংখ্যাবিশিষ্ট কোনো শহর আছে কিনা তা অজানা, কারণ গিলগিট-বালতিস্তান এখনও ২০১৭ সালের আদমশুমারির ফলাফল প্রকাশ করেনি। 1998 সালে আদমশুমারির মতো, গিলগিট-বালতিস্তানের বৃহত্তম শহরটি ছিল গিলগিট, যেখানে ৫৬,৭০১ জন বাসিন্দা বসবাস করতেন।
তালিকা
থাম্ব| [[করাচি]] থাম্ব| [[লাহোর]] থাম্ব| [[ফয়সালাবাদ]] থাম্ব| [[রাওয়ালপিন্ডি]] থাম্ব| [[গুজরানওয়ালা]] থাম্ব| [[পেশাওয়ার]] থাম্ব| [[মুলতান]] থাম্ব| [[হায়দ্রাবাদ, সিন্ধু|হায়দ্রাবাদ]] থাম্ব| [[ইসলামাবাদ]] থাম্ব| [[কোয়েটা]] থাম্ব| [[সুক্কুর|শুক্কুর]]
করিস নদী
করিস নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ৭  কিলোমিটার, গড় প্রস্থ ২৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক করিস নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৯।
সলুয়া আদর্শ ডিগ্রী কলেজ
সলুয়া আদর্শ ডিগ্রী কলেজ বাংলাদেশের দক্ষিণাঞ্চলের খুলনা বিভাগের  যশোর জেলার চৌগাছা মহা সড়কের সলুয়া বাজারের পূর্ব পাশ্বে  অবস্থিত একটি উচ্চ মাধ্যমিক শিক্ষাপ্রতিষ্ঠান। প্রতিষ্ঠাকালীন সময় এটি সলুয়া আদর্শ কলেজ নামে পরিচিত ছিলো, যা ১৯৯৯ সাল থেকে বর্তমান সলুয়া আদর্শ ডিগ্রী কলেজ নামে পরিচিত হয়। বর্তমানে কলেজটিতে উচ্চ মাধ্যমিক বিষয়ে পাঠ দান করা হয়। বর্তমানে এখানে প্রায় ৩০০ শিক্ষার্থী রয়েছে। সলুয়া কলেজের প্রতিষ্ঠাতা মরহুম আলমগীর কবির (প্রাক্তন অধ্যক্ষ) তার অক্লান্ত পরিশ্রমের ফল এবং এলাকাবাসীর আন্তরিকতার ফলে যশোর শিক্ষা বোর্ডে প্রতিষ্ঠার পর থেকে পর পর ৫ বার বোর্ডের মেধা তালিকার সেরা ১০ এ স্থান লাভ করে।
হিসাম আলী হায়দার
হিসাম আলী হায়দার (জন্ম: ৭ মার্চ ১৯৮২, লাহোর) একজন পাকিস্তানি পোলো খেলোয়াড়।
হিসাম, "নামু" নামেও পরিচিত, তার বাবা ইরফান আলী হায়দারের কাছ থেকে পোলো খেলা শিখেছিলেন, যিনি একজন +৪ গোল খেলোয়াড় ছিলেন।
গ্লোরিয়া লিঞ্চ
গ্লোরিয়া লিগিয়া লিঞ্চ সন্ডার্স (২০ ডিসেম্বর ১৯১৯ - ১৪ জুন ১৯৯৩) একজন চিলীয় অভিনেত্রী ছিলেন।
জীবনী
তিনি জুলিও লিঞ্চ ক্যানশিয়ানি এবং তেরেসা সন্ডার্সের কন্যা ছিলেন।
তাজিকিস্তানী তালেবান
জামাতে আনসারুল্লাহ বা তাজিকিস্তানী তালেবান হল বর্তমান আফগানিস্তানের বাদাকশানের পাহাড়ি অঞ্চলে সক্রিয় একটি তাজিক জিহাদি সংগঠন। গোষ্ঠীটি সাধারণভাবে তাজিকিস্তানি তালেবান নামে পরিচিত। এটি পূর্বে তেহরিক-ই-তালেবান তাজিকিস্তান নামে পরিচিত ছিল। ২০০৮ সালে তাজিক বংশোদ্ভূত আমরুদ্দীন তোবারভ গোষ্ঠীটি প্রতিষ্ঠা করেন। এটির প্রধান উদ্দেশ্য হল, তাজিকিস্তানে আফগানিস্তানের মতো একটি ইসলামি আমিরাত প্রতিষ্ঠা করা। ধারণা করা হয় যে, কার্যক্ষেত্রে এটি তালেবান ও আল কায়েদার সাথে সম্পর্কিত এবং তালেবানের সহায়তা ও সমর্থনে গোষ্ঠীটি পরিচালিত হয়।
ইতিহাস
২০০৮ সালে তাজিকিস্তানি বংশোদ্ভূত আমরুদ্দীন তোবারভের নেতৃত্বে জামাতে আনসারুল্লাহ বা তাজিকিস্তান সংগঠিত হয়। এটি ২০১০ সালে তাজিকিস্তানের খুজান্দ শহরে একটি পুলিশ স্টেশনকে লক্ষ্য করে আত্মঘাতী বোমা হামলা চালানোর সময় পরিচিতি পায়। এতে তিনজন নিহত ও ২৫ জন আহত হয়েছিল। ২০১২ সালে তাজিক সরকার এই দলটিকে নিষিদ্ধ ঘোষণা করে।
২০১৫ সালে গোষ্ঠীটির প্রতিষ্ঠাতা নেতা আফগান ন্যাশনাল সিকিউরিটি ফোর্সদের হাতে নিহত হয়। এরপর তার স্থলাভিষিক্ত হন তার একজন ঘনিষ্ঠ সহযোগী মুহাম্মদ শাফিরভ, যিনি মাহদি আরসালন নামে বেশি পরিচিত। ২০২১ সালের গ্রীষ্মকালীন আক্রমণের সময় আফগান তালেবান তাজিকিস্তানী তালেবানকে আরো সম্প্রসারণ করে উত্তর বাদাখশান প্রদেশের পাঁচটি জেলার নিরাপত্তা নিয়ন্ত্রণ দেয়। ২০২১ সালের সেপ্টেম্বরে আরসালান তাজিকিস্তানে আক্রমণ করার পরিকল্পনা করেন এবং তালেবানের অপারেশনাল গাইডেন্সের পরামর্শও নিয়েছিলেন বলে জানা যায়।
জনবল ও নিয়োগ
তাজিকিস্তানী তালেবানের বেশিরভাগ যোদ্ধাই আদি প্রজন্মের যোদ্ধাদের সন্তান ও আত্মীয়। একটি রিপোর্ট ইঙ্গিত করে যে, এটিতে ১০০ জনেরও কম যোদ্ধা রয়েছে। তবে ধারণা করা হয় যে, এটিতে কমপক্ষে ৩০০ থেকে ৫০০ জন যোদ্ধা আছে। অনেকে এটিকে তালেবানের একটি স্বতন্ত্র ইউনিট মনে করে। দলটি আফগানিস্তান, তাজিকিস্তান, পাকিস্তান, মধ্য এশিয়া এবং রাশিয়া থেকেও জনবল নিয়োগ দেয় বলে জানা যায়।
কার্যক্রম
ধারণা করা হয় যে, তাজিকিস্তানী তালেবান উত্তর আফগানিস্তান সক্রিয় থেকে তালেবান ও ইসলামিক মুভমেন্ট অফ উজবেকিস্তানের সমর্থনে পরিচালিত হয়। এই দলটি বর্তমানে তালেবানের দখলীকৃত উত্তর বাদাখশান প্রদেশে সীমান্তরক্ষী হিসেবে কাজ করছে। কুফ আব, খোয়াহান, মাইমায়, নুসায় ও শেকে জেলায় আফগানিস্তান ইসলামি আমিরাতের নিরাপত্তায় নিয়োজিত আছে বলে ধারণা করা হয়। তারা বাদঘিস প্রদেশের জাওয়ান্দ ও আব কামারিও নিয়ন্ত্রণ করে বলে অভিযোগ করা হয়।
তাজিকিস্তান সরকার প্রথমদিকে গোষ্ঠীটিকে তেমন গুরুত্ব দেয়নি। কিন্তু সীমান্তে ওয়াচ টাওয়ার নির্মাণের পর তাজিকিস্তান তাদের অত্যন্ত গুরুত্বের সাথে নিতে শুরু করে। জানা যায় যে, দলটির কিছু সদস্য প্রতিদিন তাদের ওয়াচ টাওয়ারে আসে এবং তাজিকিস্তানি কর্তৃপক্ষকে অপমান করে লাউডস্পিকারে চিৎকার করে হুমকি দেয়। তাজিকিস্তান ২০০১ সালের পর থেকে তালেবান-বিরোধী উত্তর-জোটকে সমর্থন করার কারণে আফগান তালেবান ও তাজিকিস্তানের মাঝে উত্তেজনা আগে থেকেই ছিল। তাজিকিস্তান দাবি করে যে, তালেবান সরকার গোষ্ঠীটিকে সক্রিয় থাকতে এবং তাজিকিস্তানকে হুমকি দেওয়ার অনুমতি দিলে উভয় দেশের মাঝে অবিশ্বাস বৃদ্ধি পাবে। কিন্তু তালেবান মুখপাত্র জাবিউল্লাহ মুজাহিদ একটি বক্তৃতায় বলেন যে, আফগানিস্তান থেকে কোনো প্রতিবেশী দেশকে কোনো হুমকি দেওয়া হবে না এবং তিনি তাজিক সরকারকে এই সমস্যা মোকাবেলায় তাদের সাথে সহযোগিতা করার আহ্বান জানান।
লক্ষ এবং উদ্দেশ্য
গোষ্ঠীটির প্রধান লক্ষ্য বর্তমান তাজিক সরকারকে উৎখাত করে দেশকে শরিয়া আইন দ্বারা শাসিত একটি ইসলামী রাষ্ট্রে প্রতিস্থাপন করা। ২০১১ সালে গোষ্ঠীটি একটি ভিডিও সিরিজ জারি করে এবং এতে বলা হয় যে, মুসলিমদের মধ্যে যারা নামাজ পড়ে এবং রোজা রাখে; কিন্তু শরিয়া সমর্থিত আইনের বিপরীতে গণতান্ত্রিক আইনকে সমর্থন করে তারা ধর্মচ্যুত ও কাফের।
মতাদর্শ
আফগান তালেবান, পাকিস্তানি তালেবান, আল কায়েদা, ইসলামিক মুভমেন্ট অব উজবেকিস্তান ও তুর্কিস্তান ইসলামিক পার্টিসহ অন্যান্য জিহাদি গোষ্ঠীর মত এই সংগঠনটিরও মতাদর্শ এক ও অভিন্ন। এটির  লক্ষ্য হল, তাজিকিস্তানে আফগানিস্তান তালেবানের মতো শরিয়া শাসিত একটি ইসলামি আমিরাতে পরিণত করা।
দক্ষিণ উপকূল রেল
দক্ষিণ উপকূল রেল (এসসিওআর)ভারতীয় রেলের ২০১৯ সালে নতুন রেলওয়ে জোন হিসেবে ঘোষণা করা হয়েছে এবং এর সদর দপ্তর বিশাখাপত্তনম, অন্ধ্র প্রদেশে অবস্থিত।
এখতিয়ার
দক্ষিণ উপকূল রেলের সদর দপ্তর হবে বিশাখাপত্তনমে এবং তিনটি বিভাগ আছে। বিদ্যমান ওয়াল্টেয়ার বিভাগ দুটি ভাগে বিভক্ত হবে। বিভাগের অন্ধ্রপ্রদেশ অংশ, যার মধ্যে রয়েছে বিশাখাপত্তনম জেলা, ভিজিয়ানগরম জেলা এবং শ্রীকাকুলাম জেলার একটি অংশ প্রতিবেশী ওয়াল্টেয়ার বিভাগে একীভূত করা হবে। শ্রীকাকুলাম জেলার অন্য অংশটি পূর্ব উপকূল রেলওয়ে (ECoR) এর অধীনে রায়গাদায় সদর দপ্তর সহ একটি নতুন বিভাগে রূপান্তরিত হবে। দক্ষিণ উপকূল রেলওয়ে অন্ধ্রপ্রদেশ, কর্ণাটক এবং তেলেঙ্গানা রাজ্যে বিস্তৃত ( হায়দ্রাবাদ বিভাগের কুরনুল এবং সেকেন্দ্রাবাদ বিভাগের জগগাইয়াহপেট বাদে)। এটি কর্ণাটক এবং তামিলনাড়ুর একটি ছোট অংশও কভার করে। >
রুট দৈর্ঘ্য
বর্তমান ওয়াল্টেয়ার ডিভিশনের ১,১০৬ রুট কিমি পূর্ব উপকূল রেলওয়ে - রায়গাদা ডিভিশন (৫৪১ কিমি) এর মধ্যে বিতরণ করার প্রস্তাব করা হয়েছে, খুরদা বিভাগ (১১৫ কিমি) এবং বিজয়ওয়াড়া বিভাগ (৪৫০ কিমি)। প্রস্তাবিত এখতিয়ারের সাথে, SCOR-এর বিভাগ অনুযায়ী রুট কিমি এবং রানিং ট্র্যাক কিমি থাকবে: যথাক্রমে বিজয়ওয়াড়া ১,৪১৪ এবং ২,৬৩১, গুন্টকাল ১,৪৫২ এবং ২,১৪৫ এবং গুন্টুর ৬৩০ এবং ৬৬১৷
ওয়াল্টেয়ার ডিভিশন বিজয়ওয়াড়া ডিভিশনের সাথে একীভূত হওয়ার পর SCOR-এর এখতিয়ার
এটি একটি গুরুত্বপূর্ণ খনিজ রুট যার রুলিং গ্রেডিয়েন্ট 60 এর মধ্যে 1 এর সাথে কিছু ব্লকের অংশ লোডেড মালবাহী ট্রেনের স্টলিংয়ের জন্য প্রবণ। তাই আন্তঃজোনাল সীমানা এমনভাবে ঠিক করা বাঞ্ছনীয় যাতে একটি স্টেশনে ইন্টারচেঞ্জ পয়েন্টের উভয় দিকেই ট্রেনগুলি নিয়ন্ত্রণ করার জন্য আরও চলমান লাইনের আকারে অপারেশনাল সম্ভাব্যতা এবং নমনীয়তা রয়েছে এবং সমস্যা সমাধানের জন্য ফিল্ড অফিসার এবং সুপারভাইজারদের উপলব্ধতা রয়েছে। এই বিষয়গুলিকে সামনে রেখে এই সীমানাগুলি 106 থেকে নির্ধারণ করা হয়েছিল কোত্তাভালাসা থেকে আরাকু স্টেশন সহ কিমি।
বিভাগ
অঞ্চলটি অন্ধ্র প্রদেশ, তেলেঙ্গানা রাজ্য এবং তামিলনাড়ু ও কর্ণাটকের কিছু অংশ জুড়ে রয়েছে। এর তিনটি বিভাগ রয়েছে:
কর্মক্ষমতা এবং উপার্জন
জোনটি যাত্রীদের ভিড় দূর করতে পিক সিজনে ৫০০ টিরও বেশি ট্রেন পরিচালনা করে। ২০২০-২০২১ আর্থিক বছরের জন্য, জোনটি inr 130000000000 SCoR এর DPR অনুযায়ী প্রতি বছর।
ওয়াই-ফাই স্টেশন
দক্ষিণ উপকূল রেলওয়ে জোনের অনেক রেলস্টেশন ওয়াই-ফাই সক্ষম, যা Google-এর সহযোগিতায় Railwire দ্বারা সরবরাহ করা হয়েছে যা নিম্নরূপ।
ডিপো
জোন এ যাত্রী কোচ রক্ষণাবেক্ষণ ডিপো রয়েছে বিশাখাপত্তনম, কাকিনাড়া, Narsapur, মসুলিপত্তনম, বিজয়ওয়াড়া Vijayawada বিভাগ। নাল্লাপাডু, গুন্টুর বিভাগের গুন্টুর। তিরুপতি এবং গুন্টাকাল বিভাগ। উপরন্তু বিজয়ওয়াড়া এবং গুটিতে ওয়াগন রক্ষণাবেক্ষণ ডিপো আছে।
স্বাস্থ্যসেবা
রেলওয়ে হাসপাতাল যা এই এলাকায় অবস্থিত, বিভাগ. এ হাসপাতালের বিশাখাপত্তনম, বিজয়ওয়াড়া, গুন্টাকাল এবং রায়ানাপাদু, গুন্টুরে স্বাস্থ্যসেবা সুবিধা শুধুমাত্র ভারতীয় রেলের কর্মচারীদের এবং তাদের পরিবারের জন্য প্রদান করে।
লোকো শেড
ডিজেল লোকো শেড, গুন্টকাল
ডিজেল লোকো শেড, গুটি
বিশাখাপত্তনম ইলেকট্রিক লোকো শেড
ইলেকট্রিক লোকো শেড, বিজয়ওয়াড়া
ডিজিটাল ফোরট্রেস
ডিজিটাল ফোরট্রেস (ইংরেজি ভাষায়: Digital Fortress) মার্কিন ঔপন্যাসিক ড্যান ব্রাউন রচিত একটি টেকনো-থ্রিলার উপন্যাস। বইটি ১৯৯৮ সালে প্রকাশিত হয়।
কাহিনী সংক্ষেপ
এই উপন্যাসে মেধাবী গণিতবিদ এবং ন্যাশনাল সিকিউরিটি এজেন্সি (এনএসএ)-এর ক্রিপ্টোগ্রাফি বিভাগের প্রধান সুসান ফ্লেচার এমন এক কোডের মুখোমুখি হন যা এই প্রতিষ্ঠানের ৩ মিলিয়ন প্রসেসর সমৃদ্ধ সুপার কম্পিউটারের সাহায্যে ব্রুট ফোর্স আক্রমণ চালিয়েও ভাঙ্গা সম্ভব নয়। কোডটি লিখেছে এই প্রতিষ্ঠানের বহিষ্কৃত কর্মচারী জাপানী ক্রিপটোগ্রাফার এনসেই তানকাদো। জনগণের ব্যক্তিগত তথ্যে অবৈধ অনুপ্রবেশের কারণে এজেন্সীর উপর তানকাদো বীতশ্রদ্ধ ছিল। তানকাদো তার ওয়েবসাইটে এলগরিদমটি নিলামে তুলে এবং জানায় যে তাকে খুন করা হলে তার সহকারী 'নর্থ ডাকোটা' এলগরিদমটি মুক্ত করে দেবে। তানকাদো স্পেনের সেভিল শহরে খুন হয়। কোডটি যেন উন্মুক্ত না হয় সে জন্য এজেন্সীর সেকেন্ড ইন কমান্ড স্ট্র্যাথমোর সুসান এবং তার প্রেমিক ভাষাবিদ ডেভিড বেকার-কে অনুরোধ করে। তবে গোটা বিষয়ের গভীর চক্রান্তের ব্যাপারে সুসান ও বেকার অন্ধকারে ছিল।
রেমন্ড ওয়াইবেল কেচলেজ
রেমন্ড ওয়াইবেল কেচলেজ একজন মার্কি প্রকৌশলী। তিনি প্রথম কম্পিউটারাইজড টেলিফোন সুইচিং কন্ট্রোল সিস্টেমসের জন্য বিখ্যাত।
জীবনী
কেচলেজ ১৯১৯ সালের ৮ ডিসেম্বর পেন্সিলভেনিয়ার হ্যারিসবার্গে জন্মগ্রহণ করেন। তিনি এমআইটি থেকে তড়িৎ প্রকৌশলে ১৯৪২ সালে বিএসসি এবং এমএসসি ডিগ্রি অর্জন করেন। এরপর তিনি বেল ল্যাবসে যোগদান করেন। তিনি ১৯৫৬ সালে সুইচিং সিস্টেম ডেভেলপমেন্টের সহকারী পরিচালক নিযুক্ত হন এবং ৩ বছর পর ইলেক্ট্রনিক সুইচিং ল্যাবরেটরীর পরিচালক নিযুক্ত হন। তিনি ১৯৬৬ সালে ইলেক্ট্রনিক সুইচিং ডিভিশনের নির্বাহী পরিচালক নিযুক্ত হন। তিনি ৬০টি প্যাটেন্টের অধিকারী। তিনি ১৯৭৬ সালে আইইইই আলেক্সান্ডার গ্রাহাম বেল মেডেল লাভ করেন।
ম্যালকম এক্স
ম্যালকম এক্স (১৯শে মে, ১৯২৫ – ২১শে ফেব্রুয়ারি, ১৯৬৫) ছিলেন একজন আফ্রিকান-মার্কিন মুসলিম রাজনীতিবিদ ও ধর্মীয় নেতা, যিনি যুক্তরাষ্ট্রে কৃষ্ণাঙ্গদের মানবাধিকার আদায়ের আন্দোলনে অন্যতম অংশগ্রহণকারী ছিলেন। জন্মের পর তার নাম হয় ম্যালকম লিট্‌ল এবং ইসলামে ধর্মান্তরিত হলে তার নতুন নামকরণ হয় ম্যালকম এক্স। তিনি আল-হাজ্জ মালিক আল-শাব্বাজ নামেও পরিচিত।
বন্দিকালে ম্যালকম লিট্‌ল শিয়া ইসলামে ধর্মান্তরিত হন এবং একটি ইসলামী দল, নেশন অব ইসলামের সদস্য হন। ১৯৫২ সালে তার বন্দির শর্তাধীন মুক্তি হলে তিনি তার বংশনাম সরিয়ে এক্স রাখেন এবং ম্যালকম এক্স হিসাবে পরিচয় লাভ করেন। ম্যালকম এক্স পরে নেশন অব ইসলামের অন্যতম নেতা ও প্রধান মুখপাত্র নিযুক্ত হন। অন্তত বারো বছরের জন্য ম্যালকম এক্স নেশন অব ইসলামের সদস্য হিসাবে প্রচারমাধ্যমে জনতার মধ্যে পরিচিত ছিলেন। ১৯৫৮ সালে বেটি স্যান্ডার্সের সঙ্গে ম্যালকম এক্স বিবাহবন্ধনে আবদ্ধ হন। নেশন অব ইসলামের প্রধান, এলাইজাহ মুহাম্মাদের সাথে ম্যালকম এক্স-এর বিবাদ সৃষ্টি হলে ম্যালকম এক্স নেশন অব ইসলাম প্রস্থান করেন।
নেশন অব ইসলাম প্রস্থান করার পর, ম্যালকম এক্স সুন্নী ইসলামে ধর্মান্তরিত হন এবং মক্কায় হজ করেন, যার পর থেকে তিনি জাতিভেদ অস্বীকার করেন। ম্যালকম এক্স আফ্রিকা এবং মধ্যপ্রাচ্যে ব্যাপকভাবে ভ্রমণ করে ছিলেন। তিনি একটি ইসলামী দল, মুসলিম মস্ক এবং সকল আফ্রিকান-মার্কিনদের জন্য একটি ধর্মনিরপেক্ষ দল, অরগানাইজেশন অব আফ্রো-আমেরিকান ইউনিটি প্রতিষ্ঠান করেন। নেশন অব ইসলাম প্রস্থান করার এক বছরের থেকেও কম সময়ের মধ্যে, ১৯৬৫ সালের ২১শে ফেব্রুয়ারি, নিউ ইয়র্কে ম্যালকম এক্স জনতার সামনে একটি বক্তৃতাদানের সময়, কিছু ঘাতক তাকে গুলি করে হত্যা করে।
২০১৪ ফিফা বিশ্বকাপ
২০১৪ ফিফা বিশ্বকাপ ছিল ফিফা বিশ্বকাপের ২০তম আসর। এটি একটি আন্তর্জাতিক ফুটবল প্রতিযোগিতা যা দক্ষিণ আমেরিকার সর্ববৃহৎ দেশ ব্রাজিলে ২০১৪ সালের ১৩ জুন থেকে ১৩ জুলাই পর্যন্ত অনুষ্ঠিত হয়।
১৯৫০ সালের বিশ্বকাপের পর এটি হচ্ছে ব্রাজিলের আয়োজিত দ্বিতীয় বিশ্বকাপ। সেই সাথে মেক্সিকো, ইতালি, ফ্রান্স এবং জার্মানির পর ব্রাজিল হচ্ছে পঞ্চম দেশ যারা প্রত্যেকে দুইবার করে বিশ্বকাপ আয়োজন করেছে। এছাড়াও ১৯৯৪ সালে মার্কিন যুক্তরাষ্ট্রে বিশ্বকাপ আয়োজনের পর এটি হবে আমেরিকা মহাদেশে আয়োজিত প্রথম বিশ্বকাপ। সেই সাথে ১৯৭৮ সালে আর্জেন্টিনায় আয়োজিত বিশ্বকাপের পর দক্ষিণ আমেরিকায় আয়োজিত প্রথম বিশ্বকাপ। এই বিশ্বকাপেই ব্রাজিল প্রতি আট বছর পর পর ইউরোপে বিশ্বকাপ আয়োজনের প্রচলিত ঐতিহ্য ভঙ্গ করেছে।
১৯৩০ সালের প্রথম বিশ্বকাপ থেকে এখন পর্যন্ত চ্যাম্পিয়ন হওয়া সবকয়টি দলই এবারের বিশ্বকাপে অংশগ্রহণের সুযোগ পেয়েছে। এখন পর্যন্ত দক্ষিণ আমেরিকায় ৪ বার বিশ্বকাপ অনুষ্ঠিত হয়েছে যার সবকয়টিই জিতেছে দক্ষিণ আমেরিকান কোন দল।
মনোনয়ন প্রক্রিয়া
thumb|right|250px| স্বাগতিক দেশের জন্যে ব্রাজিলের নাম ঘোষণা করছেন [[সেপ ব্লাটার]] ফিফা পর্যায়ক্রমিকভাবে মহাদেশভিত্তিক ২০১৪ সালের স্বাগতিক দেশের জন্যে দক্ষিণ আমেরিকাকে পূর্ব নির্ধারিত করেছিল। ফিফা পূর্বেই পর্যায়ক্রমিকভিত্তিতে স্বাগতিক দেশ নির্ধারণের জন্যে পদক্ষেপ গ্রহণ করে। কিন্তু ২০১৪ সালের পর এ সিদ্ধান্ত বলবৎ হবে না বলে ঘোষণা করে।
কলম্বিয়া ২০১৪ সালের জন্যে স্বাগতিক দেশ হবার আগ্রহ প্রকাশ করেছিল কিন্তু প্রার্থীতা প্রত্যাহার করে। কোরিয়া-জাপানের সফলভাবে বিশ্বকাপ সমাপণের পর চিলি এবং আর্জেন্টিনাও যৌথভাবে স্বাগতিক দেশ হবার জন্যে কিছুটা আগ্রহ প্রকাশ করেছিল; কিন্তু যৌথ ডাক প্রক্রিয়া অগ্রহণযোগ্য হওয়ায় তা বাতিল হয়ে যায়। ব্রাজিলও স্বাগতিক দেশ হবার জন্যে আগ্রহ প্রকাশ করে। দক্ষিণ আমেরিকার ফুটবল ফেডারেশন কনমেবল ব্রাজিলকে স্বাগতিক হবার জন্যে সমর্থন ব্যক্ত করে। ফলে ব্রাজিল একমাত্র দেশ হিসেবে আনুষ্ঠানিকভাবে কনমেবলের মাধ্যমে ডিসেম্বর, ২০০৬ সালে ডাক প্রক্রিয়াকে সুষ্ঠুভাবে সমাপণের জন্যে প্রস্তাবনা পাঠায়। ঐ সময়ে কলম্বিয়া, চিলি এবং আর্জেন্টিনা প্রার্থীতা প্রত্যাহার করে ফেলে। ভেনেজুয়েলা ডাকে অংশগ্রহণ করেনি।
এরফলে ব্রাজিল প্রথমবারের মতো প্রতিপক্ষবিহীন অবস্থায় ডাক প্রক্রিয়ায় জয়লাভ করে। ৩০ অক্টোবর, ২০০৭ সালে ফিফা নির্বাহী পরিষদ স্বাগতিক দেশ হিসেবে ব্রাজিলের নাম ঘোষণা করে।
বাছাই
২০১১ সালের ৩০ জুলাই রিও দি জেনিরোর মারিনা দা গ্লোরিয়ায় ২০১৪ বিশ্বকাপ বাছাইপর্বের ড্র অনুষ্ঠিত হয়। আয়োজক দেশ হিসেবে, ব্রাজিল সরাসরি বিশ্বকাপে খেলার সুযোগ পায়।
২০৮টি ফিফা জাতীয় দলের মধ্যে ২০৩টি দল বাছাইপর্বে অংশগ্রহণ করে, যা শুরু হয় ২০১১ সালের ১৫ জুন থেকে এবং শেষ হয় ২০১৩ সালের ২০ নভেম্বর। ২০১০ বিশ্বকাপে অংশগ্রহণকারী ৩২টি দেশের মধ্যে ২৪টি দেশ ২০১৪ বিশ্বকাপে অংশগ্রহণের সুযোগ পায়। এবারই প্রথমবারের মত বিশ্বকাপে অংশগ্রহণের সুযোগ পায় বসনিয়া ও হার্জেগোভিনা। এই বিশ্বকাপে অংশগ্রহণ করতে ব্যর্থ দেশগুলোর মধ্যে র‍্যাংকিং এ সবচেয়ে উপরে অবস্থানকারী দেশ ইউক্রেন (১৮)। ওএফসি অঞ্চল থেকে কোন দল ২০১৪ বিশ্বকাপের মূলপর্বে অংশগ্রহণের সুযোগ পায়নি।
নিচের ৩২টি দল বিশ্বকাপের মূলপর্বে অংশগ্রহণের সুযোগ পেয়েছে। নিচে দলগুলোকে প্রতিযোগিতা পূর্ব র‍্যাংকিংসহ দেখানো হয়েছে।
thumb|350px|{{legend|#000cff|বিশ্বকাপে অংশগ্রহনকারী দেশ}} {{legend|#ffb400|বিশ্বকাপে অংশগ্রহনে ব্যর্থ দেশ}} {{legend|black|বিশ্বকাপে অংশগ্রহন করেনি এমন দেশ}} {{legend|#ababab|ফিফার সদস্য নয় এমন দেশ}}
চূড়ান্ত ড্র
২০১৪ বিশ্বকাপের চূড়ান্ত ড্র অনুষ্ঠিত হয় ২০১৩ সালের ৬ ডিসেম্বর বাইয়ার মাতা দি সাঁও জোয়াঁও এর কোস্তা দো সাউইপে রিসর্টে। স্থানীয় সময় ১৩:০০ (ইউসিটি−৩)। চূড়ান্ত ড্রয়ের প্রস্তুতি হিসেবে, বাছাইপর্বে উত্তীর্ণ ৩২টি দলকে চারটি পাত্রে ভাগ করা হয়। প্রত্যেক পাত্রে রয়েছে আটটি করে দল। র‍্যাংকিং এর শীর্ষ সাতটি দলকে আয়োজক ব্রাজিলের সাথে একই পাত্রে রাখা হয়েছে।
পূর্বেকার প্রতিযোগিতার মত ফিফা এমনভাবে গ্রুপ তৈরি করে যেন উয়েফা ব্যতীত একই কনফেডারেশনের দুইটি দল একই গ্রুপে না পড়ে। একটি গ্রুপে সর্বোচ্চ দুইটি উয়েফার দল থাকতে পারে। পাত্রগুলোতে বিভিন্ন অঞ্চলের দলগুলোর সংখ্যা অসম হওয়ার কারণে, দলগুলো আটটি গ্রুপে ভাগ করতে ড্রয়ের জন্য অতিরিক্ত কিছু পদ্ধতি প্রয়োগ করা হয়।
স্কোয়াডসমূহ
২০১০ বিশ্বকাপের মত ২০১৪ বিশ্বকাপেরও প্রতিটি স্কোয়াড ২৩ সদস্য বিশিষ্ট (তিনজন গোলরক্ষক আবশ্যক)। অংশগ্রহণকারী প্রত্যেকটি দেশকে প্রতিযোগিতা শুরুর কমপক্ষে ১০ দিন পূর্বে স্কোয়াড ঘোষণা করে। ইনজুরি আক্রান্ত খেলোয়াড়দের প্রতিস্থাপনে বৈধতা রয়েছে, তবে তা তাদের প্রথম খেলা শুরুর ২৪ ঘণ্টা পূর্বে করতে হবে।
মাঠসমূহ
আঠারোটি শহরকে বিশ্বকাপের সম্ভাব্য আয়োজক শহর হিসেবে উপস্থাপন করা হয়: বেলেম, বেলো অরিজন্ঠ, ব্রাসিলিয়া, কাম্পো গ্রান্দে, কুইয়াবা, কুরিতিবা, ফ্লোরিয়ানোপোলিস, ফর্তালিজা, গোইয়ানিয়া, মাসেইও, মানাউশ, নাতাল, পোর্তো আলেগ্রে, রেসিফি, রিও ব্রাঙ্কো, রিউ দি জানেইরু, সালভাদোর এবং সাও পাওলো।
ফিফা প্রস্তাব দেয় যে একাধিক শহরে দুইটি স্টেডিয়াম ব্যবহার করা যাবে না এবং আয়োজক শহরের সংখ্যা হতে হবে আট থেকে দশটি। অবশ্য, ব্রাজিলীয় ফুটবল কনফেডারেশনের তত্‍কালীন প্রধান রিকার্দো তেইশেইরা পুরো দেশের স্বার্থের জন্য বারোটি স্টেডিয়াম ব্যবহারের প্রস্তাব দেয়। যা ২০০৮ সালের ডিসেম্বর ফিফা কর্তৃক গৃহীত হয়।
২০০৯ সালের ৩১ মে, বারোটি আয়োজক শহরের নাম ঘোষণা করা হয়। বেলেম, কাম্পো গ্রান্দে, ফ্লোরিয়ানাপোলিস, গোইয়ানিয়া এবং রিও ব্রাঙ্কোকে বাতিল করা হয়। ২০০৯ সালের জানুয়ারিতে, মাসেইও তাদের প্রর্থীতা বাতিল করে। নির্বাচিত বারোটি শহর ব্রাজিলের বারোটি প্রদেশের রাজধানী, যা ব্রাজিলের সমস্ত প্রধান অঞ্চলগুলোকে অন্তর্ভুক্ত করে। এর ফলে প্রতিযোগিতা চলাকালে দলগুলোর দীর্ঘ ভ্রমণের প্রয়োজনীয়তা দেখা দেবে।
প্রায় ৩.৪৭ বিলিয়ন মার্কিন ডলার স্টেডিয়াম প্রকল্পগুলোর পেছনে ব্যয় করা হয়েছে। আয়োজক শহরগুলোর মধ্যে পাঁচটি শহরে বিশ্বকাপের জন্য বিশেষভাবে নতুন স্টেডিয়াম নির্মাণ করা হয়। রাজধানী ব্রাসিলিয়ার এস্তাদিও ন্যাশিওন্যাল মানে গারিঞ্চা ভেঙ্গে ফেলে নতুন করে তৈরি করা হয় এবং অপর ছয়টি স্টেডিয়ামের ব্যাপকভাবে উন্নয়ন করা হয়। রিউ দি জানেইরুতে অবস্থিত এস্তাদিও দো মারাকানা বারোটি স্টেডিয়ামের মধ্যে সবচেয়ে বড়। যা একটি বিশ্বকাপ ফাইনালের জন্য সর্বোচ্চ দর্শক উপস্থিতির রেকর্ড বহন করে (১৯৯,৮৫৪)। এই স্টেডিয়ামেই প্রতিযোগিতার ফাইনাল খেলাটি অনুষ্ঠিত হবে। সিবিএফ এর মূল উদ্দেশ্য ছিল উদ্বোধনী খেলাটি সাঁউ পাউলুর এস্তাদিও দো মরুম্বিতে আয়োজন করার, কিন্তু ২০১০ সালে তাদের পরিকল্পনা ভেস্তে যায়, যখন প্রয়োজনীয় উন্নয়নের জন্য তারা আর্থিক নিশ্চয়তা প্রদানে ব্যর্থ হয়। উদ্বোধনী খেলার জন্য বেছে নেওয়া হয় অ্যারেনা করিন্থিয়ান্স স্টেডিয়ামটিকে।
প্রথম নতুন স্টেডিয়াম ফর্তালিজার ক্যাস্তেলাও, ২০১৩ সালের জানুয়ারি থেকে ব্যবহার শুরু হয়। ছয়টি স্টেডিয়ামকে ২০১৩ কোপা লিবের্তাদোরেসের সময় ব্যবহার করা হয়। অপর ছয়টি স্টেডিয়ামের কাজ ফিফার বেঁধে দেওয়া সময়সীমা ৩১ ডিসেম্বর ২০১৩ এর মধ্যে সম্পন্ন হবে না। নতুন স্টেডিয়াম অ্যারেনা করিন্থিয়ান্সের নির্মাণ কাজের সময় ক্রেন ধ্বসে পড়ার কারণে এর নির্মাণ কাজে বিঘ্ন ঘটে এবং দুইজন নির্মাণ কর্মী নিহত হয়।
বেস ক্যাম্প
২০১৪ সালের ৩১ জানুয়ারী, প্রতিযোগিতায় অংশগ্রহণকারী প্রতিটি দলের জন্য বেস ক্যাম্প ঘোষণা করে ফিফা।
ফরম্যাট
গ্রুপের বিজয়ী এবং রানার-আপ দল ১৬ দলের পর্বে অংশগ্রহণের সুযোগ পাবে।
পুরস্কারের অর্থ
প্রতিযোগিতায় অংশগ্রহণকারী প্রতিটি দল অন্তত ৮ মিলিয়ন মার্কিন ডলার পুরস্কারসরূপ পাবে। চ্যাম্পিয়ন ও রানার-আপ দল পাবে যথাক্রমে ৩৫ মিলিয়ন ও ২৫ মিলিয়ন মার্কিন ডলার। ১৬ দলের পর্বে হেরে যাওয়া দলগুলো পাবে ৯ মিলিয়ন মার্কিন ডলার এবং কোয়ার্টার ফাইনালে হেরে যাওয়া দলগুলো পাবে ১৪ মিলিয়ন মার্কিন ডলার। বিশ্বকাপ আসরের জন্য ক্লাব থেকে বিদায় নেওয়ার সময় খেলোয়াড়রা যেসব ক্লাবে খেলে থাকেন সেসব ক্লাবকে খেলোয়াড়দের বীমা এবং অন্যান্য খরচ বাবদ দেওয়া হবে ৭০ মিলিয়ন মার্কিন ডলার। সর্বমোট, ৫৭৬ মিলিয়ন মার্কিন ডলার পরিমাণ অর্থ খরচ করবে ফিফা, যা একটি নতুন রেকর্ড। এর আগে ২০১০ বিশ্বকাপে ফিফা খরচ করেছিল ৪২০ মিলিয়ন মার্কিন ডলার।
গ্রুপ পর্ব
২০১১ সালের ২০ অক্টোবর, জুরিখে ফিফার সদর দপ্তরে ২০১৪ বিশ্বকাপের সময়সূচি ঘোষণা করা হয়। খেলা শুরু হওয়ার সময়গুলো ঘোষণা করা হয় ২০১২ সালের ২৭ সেপ্টেম্বর।
নিচের তালিকাভুক্ত খেলাগুলো ব্রাজিলের দাপ্তরিক সময় অনুযায়ী দেওয়া রয়েছে (ইউটিসি−৩)। এটি বারোটির মধ্যে দশটি মাঠের সময় অঞ্চল; অন্য দুইটি মাঠ, কুইয়াবা এবং মানাউশ, অ্যামাজন সময় অঞ্চলের অন্তর্ভুক্ত (ইউটিসি–৪), সেজন্য এই দুইটি মাঠে অনুষ্ঠিতব্য খেলাগুলো শুরু হওয়ার স্থানীয় সময় নিচের তালিকাভূক্ত সময়ের চেয়ে এক ঘণ্টা আগে।
নকআউট পর্ব
নকআউট পর্বে যদি কোন খেলা সাধারণ ৯০ মিনিট সময়ের মধ্যে শেষ না হয়, তবে ৩০ মিনিটের অতিরিক্ত সময় প্রদান করা হবে (১৫ মিনিট করে দুইবার)। যদি এতেও খেলা শেষ না হয়, তাহলে পেনাল্টি শুট-আউটের মাধ্যমে খেলার ফলাফল নির্ধারণ করা হবে।
পুরস্কার
টুর্নামেন্ট শেষে নিম্নলিখিত পুরষ্কারসমূহ প্রদান করা হয়ে থাকে:
লোগো
প্রতিযোগিতার অফিসিয়াল লোগোটি ডিজাইন করে ব্রাজিলীয় সংস্থা আফ্রিকা। লোগোটি "ইন্সপিরেশন" শিরোনামে উন্মুক্ত করা হয়। লোগোর ডিজাইনে তিনটি বিজয়ী হাত বিশ্বকাপের শিরোপা তুলে ধরে রয়েছে এবং এর হলুদ ও সবুজ রং ব্রাজিলের পুরো বিশ্বকে তাদের দেশে উষ্ণ স্বাগতম জানানোর প্রতি নির্দেশ করে। এই লোগোটি উন্মুক্ত করা হয় ২০১০ বিশ্বকাপ চলাকালে জোহানেসবার্গে একটি অনুষ্ঠানে। লোগো ডিজাইনের জন্য ব্রাজিল ভিত্তিক ২৫টি সংস্থাকে আমন্ত্রন জানানো হায়েছিল, এবং এই ২৫টি ডিজাইনের মধ্যে থেকে লোগোটি নির্বাচিত করা হয়। ব্রাজিলীয় গ্রাফিক ডিজাইনার আলেজান্দ্রে অউনের ডিজাইনের সমালোচনা করেন।
অফিসিয়াল সঙ্গীত
১৯৬২ বিশ্বকাপ থেকে এখন পর্যন্ত প্রতিটি বিশ্বকাপে অফিসিয়াল সঙ্গীত তৈরি করা হয়েছে। ২০১৪ সালের ২৪ জানুয়ারী, ফিফা এবং সনি মিউজিক ঘোষণা করে যে প্রতিযোগিতার অফিসিয়াল সঙ্গীত হতে যাচ্ছে "উই আর ওয়ান (ওলে ওলা)", যাতে কন্ঠ দিয়েছেন পিটবুল, জেনিফার লোপেজ এবং ক্লাউদা লেইত্তি। এছাড়া সনি প্রতিযোগিতার অফিসিয়াল অ্যালবাম ওয়ান লাভ, ওয়ান রিদমের জন্য একটি গান নিবার্চিত করতে 'সুপারসং' শিরোনামে বিশ্বব্যাপী একটি সঙ্গীত প্রতিযোগিতাও চালু করে। এই সঙ্গীত প্রতিযোগিতার নিয়ম অনুযায়ী যে কেউ একটি ওয়েবসাইটের মাধ্যমে গান জমা দিতে পারবে এবং ২০১৪ সালের ফেব্রুয়ারিতে বিজয়ী নির্বাচিত করা হবে। নির্বাচিত গানটি রিকি মার্টিনের কন্ঠে রেকর্ড করা হবে। ২০১৪ সালের ১০ ফেব্রুয়ারি, মার্কিন গীতিকার এলিজাহ্ কিং এর দাখিল করা "ভিদা" (বাংলায় "জীবন") গানটি নির্বাচিত করা হয়। শাকিরার "ডেয়ার (লা লা লা)" গানটির একটি পরিবর্তীত সংস্করণ প্রতিযোগিতার দ্বিতীয় অফিসিয়াল সঙ্গীত হিসেবে ব্যবহৃত হবে।
মাসকট
thumb|[[ফুলেকো, ২০১৪ ফিফা বিশ্বকাপের অফিসিয়াল মাসকট।]] এই বিশ্বকাপের মাসকট হিসেবে বেছে নেওয়া হয়েছে ব্রাজিলীয় তাতু-বলা, একটি আরমাডিলো যা শিকারিদের থেকে বাঁচতে বলের মত করে গুটিয়ে যায়। ২০১২ সালের সেপ্টেম্বরে স্থানীয় আয়োজক কমটি কর্তৃক আয়োজিত একটি অনুষ্ঠানে এটিকে নির্বাচিত করা হয়। ছয়টি ব্রাজিলীয় সংস্থা কর্তৃক দাখিলকৃত ৪৭টি ডিজাইনের মধ্যে থেকে এটিকে নির্বাচিত করা হয়।
সে সময় নামহীন এই মাসকটটি প্রথম উন্মুক্ত করা হয় ব্রাজিলীয় সংবাদ অনুষ্ঠান ফান্তাসতিকোর একটি অংশে। তিনটি সম্ভাব্য নাম দিয়ে একটি অনলাইন ভোটের আয়োজন করা হয়। বিজয়ী ফুলেকো (Fuleco) নামটি ঘোষণা করা হয় ২০১২ সালের ২৫ নভেম্বর। ১.৭ মিলিয়ন (প্রায় ৪৮ শতাংশ) ভোট পায় ফুলেকো, জুজেকো পায় ৩১ শতাংশ ভোট এবং আমিজুবি পায় ২১ শতাংশ ভোট।
ফুলেকো (Fuleco) শব্দটি দুইটি পর্তুগিজ শব্দের সংমিশ্রণ: "Futebol" ("ফুটবল") এবং "Ecologia" ("বাস্তুসংস্থান")। অসফল নাম দুইটি আমিজুবি (Amijubi) ("Amizade" ("বন্ধুত্ব") এবং "Júbilo" ("আনন্দ")) এবং জুজেকো ("Azul" ("নীল") এবং "Ecologia").
বল
২০১৪ ফিফা বিশ্বকাপের অফিসিয়াল বল আডিডাস ব্রাজুকা। বলের নাম নির্বাচনের জন্য গণভোটের আয়োজন করা হয়েছিল, যাতে অংশগ্রহণ করে ১০ লক্ষেরও বেশি ব্রাজিলীয় ফুটবল ভক্ত। ব্রাজুকা নামটি প্রায় ৭০ শতাংশ ভোট পেয়ে বিজয়ী হয়। বিশ্বকাপে বল সরবরাহের দায়িত্ব দেওয়া হয় আডিডাসকে, যারা ১৯৭০ বিশ্বকাপ থেকে এই দায়িত্ব পালন করে আসছে।
কাশিরলা
প্রতিযোগিতায় একটি অফিসিয়াল বাদ্যযন্ত্রেরও স্বীকৃতি দেওয়া হয়েছে, যার নাম কাশিরলা। এটি টোকা দিয়ে বাজানো যায় এমন একটি বাদ্যযন্ত্র যা তৈরি করেছেন ব্রাজিলীয় সুরকার কারলিনিয়োস ব্রাউন। এটিকে এমনভাবে তৈরি করা হয়েছে যেন তা আফ্রিকান ভুভুজেলার চেয়ে মৃদু ধ্বনি সৃষ্টি করতে পারে। অবশ্য, নিরাপত্তা জনিত কারণে, ফিফা পরবর্তীতে ঘোষণা দেয় যে কাশিরলাকে নিয়ে স্টেডিয়ামের ভিতরে ঢোকা যাবেনা। ২০১৩ সালের ২৮ এপ্রিল, বা-ভি ডার্বিতে দর্শকরা মাঠে বাদ্যযন্ত্রটি ছুড়ে মারার কারণে ফিফা এটিকে স্টেডিয়ামের ভিতরে নিষিদ্ধ করে। অবশ্য, ২০১০ বিশ্বকাপে ভুভুজেলাকে নিষিদ্ধ করা হয়েছিল না।
প্রযুক্তি
এবারই প্রথমবারের মত কোন বিশ্বকাপ আসরে গোল-লাইন প্রযুক্তি ব্যবহার করা হচ্ছে। বিগত বিশ্বকাপকে বলা যায় এই প্রযুক্তি ব্যবহারের অনুঘটক। কেননা, বিগত বিশ্বকাপের ১৬ দলের, পর্বে জার্মানি ও ইংল্যান্ডের মধ্যকার খেলায় রেফারির ভুল সিদ্ধান্তে ইংল্যান্ডের একটি গোল বাতিল হয়ে যায়। এই ঘটনার পর ফিফা প্রেসিডেন্ট সেপ ব্লাটারও গোল-লাইন প্রযুক্তি ব্যবহারের পক্ষে মত প্রকাশ করেন। ২০১২ সালে আইএফএবি এই প্রযুক্তি ব্যবহারের স্বীকৃতি প্রদান করে। এটি ফিফার চতুর্থ প্রতিযোগিতা যেখানে এই প্রযুক্তি ব্যবহার হচ্ছে। এর আগে ২০১২ ক্লাব বিশ্বকাপ, ২০১৩ ক্লাব বিশ্বকাপ এবং ২০১৩ কনফেডারেশন্স কাপে এই প্রযুক্তি ব্যবহার করা হয়েছে। ২০১৩ সালের অক্টোবরে, জার্মান কোম্পানি গোলকন্ট্রোলকে প্রতিযোগিতার অফিসিয়াল গোল-লাইন প্রযুক্তি প্রদানকারী হিসেবে নির্বাচিত করা হয়।
২০১৩ ফিফা অনূর্ধ্ব-২০ বিশ্বকাপ, ২০১৩ ফিফা অনূর্ধ্ব-১৭ বিশ্বকাপ এবং ২০১৩ ফিফা ক্লাব বিশ্বকাপে সফল ব্যবহারের পর প্রথমবারের মত কোন বিশ্বকাপের চূড়ান্ত পর্বে ভ্যানিশিং স্প্রে ব্যবহারের সিদ্ধান্ত নেয় ফিফা। এটি পানি দিয়ে তৈরি এক ধরনের স্প্রে যা ব্যবহারের এক মিনিটের মধ্যেই অদৃশ্য হয়ে যায়। খেলা চলাকালে প্রতিপক্ষ দলের জন্য ১০ গজের লাইন চিহ্নিত করতে এটি ব্যবহৃত হবে। এছাড়া, ফ্রি-কিকের স্থান চিহ্নিত করতেও রেফারিরা এটি ব্যবহার করবেন।
কিম সুং-গিউ
কিম সুং-গিউ (, Kim Seung-gyu; জন্ম: ৩০ সেপ্টেম্বর ১৯৯০) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোল এবং দক্ষিণ কোরিয়া জাতীয় দলের হয়ে গোলরক্ষক হিসেবে খেলেন।
২০০৬ সালে, সুং-গিউ দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় ৮ বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০১৩ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৬২ ম্যাচে অংশগ্রহণ করেছেন।
প্রারম্ভিক জীবন
কিম সুং-গিউ ১৯৯০ সালের ৩০শে সেপ্টেম্বর তারিখে দক্ষিণ কোরিয়ার উলসানে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সুং-গিউ দক্ষিণ কোরিয়া অনূর্ধ্ব-১৭, দক্ষিণ কোরিয়া অনূর্ধ্ব-২০ এবং দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। দক্ষিণ কোরিয়ার বয়সভিত্তিক দলের হয়ে তিনি প্রায় ৮ বছরে ৪৮ ম্যাচে অংশগ্রহণ করেছেন।
২০১৩ সালের ১৪ই আগস্ট তারিখে, ২২ বছর, ১০ মাস ও ১৫ দিন বয়সে, ডান পায়ে ফুটবল খেলায় পারদর্শী সুং-গিউ পেরুর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে দক্ষিণ কোরিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২০ নম্বর জার্সি পরিধান করে খেলেছিলেন। ম্যাচটি ০–০ গোলে ড্র করেছিল। দক্ষিণ কোরিয়ার হয়ে অভিষেকের বছরে সুং-গিউ সর্বমোট ৩ ম্যাচে অংশগ্রহণ করেছেন।
ভক্তি রক্ষক শ্রীধর দেব গোস্বামী
ভক্তি রক্ষক শ্রীধর দেব গোস্বামী ১৮৯৫ সালের ১০ অক্টোবর ব্রিটিশ ভারত এর বাংলার বর্ধমান জেলায় জন্মগ্রহণ করেন।১৯৮৮ সালের ১২ আগস্ট পশ্চিমবঙ্গের নবদ্বীপের মায়াপুরে তার মৃত্যু হয়।তিনি গৌড়ীয় বৈষ্ণবধর্ম ধর্মীয় নেতা, গুরু ,ধর্মতত্ত্ববিদ এবং লেখক। ভক্তিসিদ্ধান্ত সরস্বতী তার গুরু ও ভক্তিবেদান্ত স্বামী প্রভুপাদ তার বড় আধ্যাত্মিক ভ্রাতা্র।তিনি শ্রী চৈতন্য সারস্বত মঠ এর প্রতিষ্ঠাতা।
বংশ
পিতা উপেন্দ্র চন্দ্র দেব শর্মা  ভট্ট‌াচার্য‌ বিদ্যারত্ন ও মাতা  গৌরী দেবী বালা। পিতা ছিলেন ব্রাহ্মণ পরিবারে  রাজর্ষি গোত্রের। মায়ের পরিবারও কঠোর  ব্রাহ্মণ ছিল।শ্রীধর গোস্বামী ছাড়াও, তার পরিবারে আরও দুটি ছেলে ছিল,  তাদের নাম শ্রী মনি বাবু এবং শ্রী অমর বাবু।জউব
শিক্ষা ও যৌবন
পূর্বপুরুষদের প্রতিনিধি হিসাবে প্রাথমিকভাবে প্রতিনিধি হিসাবে প্রাথমিকভাবে ধর্মীয় পূজা ও উৎসর্গের  এবং অন্যান্য বিষয়ে  তারা  জড়িত ছিলেন। তাদে মধ্যে করত।তাদের  সংস্কৃত চর্চা  ছিল।শৈশব থেকেই তার শ্রীচৈতন্য মহাপ্রভুর উপর  আধ্যাত্মিক আস্থা ছিল। তিনি স্বাভাবিক ভাবে নাম-সংকীর্ত‌নের প্রতি আকৃষ্ট ছিলেন।